
Број: 05-96-108/2023
Датум: 23.02.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ТЕХНОХЕМ“ д.о.о. Зворник, за издавање еколошке дозволе за погон за производњу хемијских производа који се налази у насељу Каракај број 80, град Зворник, од 20.12.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „ТЕХНОХЕМ“ д.о.о. Зворник, ЕКОЛОШКА ДОЗВОЛА за погон за производњу хемијских производа који се налази у насељу Каракај број 80, град Зворник, на грађевинској парцели означеној као к.ч. број: 7483/1 К.О. Зворник.  
2. Опис активности и постројења за које се издаје еколошка дозвола:
Објекат се налази са десне стране магистралног пута Зворник – Бијељина. Радне просторије инвеститора „ТЕХНОХЕМ“ д.о.о. Зворник се налазе у приземљу вулканизерске радње „Сава Комерц“ д.о.о. Зворник. Дјелатност предметног субјекта је: производња хемијских производа (сирћета, сапуна, детерџента, препарата за чишћење и полирање, парфема и тоалетних препарата, осталих хемијских производа, папира за домаћинство, санитарне и тоаелетне потребе и сл.).

Годишње се произведе 20 t следећих производа, са сљедећим процентуалним учешћем:

1) детерџент за суђе 30%

2) шампон за косу 20%

3) WС санитар 7,5%

4) сона киселина 7,5%

5) варикина 5%

6) средство за чишћење стакла 2%

7) антифриз 3%

8) јестиво алкохолно сирће 25%

Еколошка дозвола се издаје за:
· радни производни дио хемијских производа,

· радни производни дио - производња сирћета,

· складиште,

· канцеларија,

· помоћне просторије (санитарни чвор и гардероба).

3. Инвеститор „ТЕХНОХЕМ“ д.о.о. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „ТЕХНОХЕМ“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Редовно одржавати и чистити макадамске површине интерних путева.

· Користити технички исправне уређаје и опрему како би се смањиле емисије загађујућих материја у ваздух у случају евентуалних пожара.
· Изградити одговарајући вентилациони систем у сврху регулисања смањења емисија испарења у ваздух радне средине.
· Вршити редован преглед и сервис опреме и уређаја према спецификацији произвођача.
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Саобраћајнице и манипулативне површине одржавати чистим.
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Санитарне и фекалне отпадне воде одводити у вишекоморну водонепропусну септичку јаму изграђену у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију, у складу са чл. 12. Правилника.
· Септичка јама мора бити непропусна како дефинише Правилник.
· Чишћење подова у пословном објекту вршити искључиво сухим поступком. 

· Атмосферске воде са отворених површина одводити у околни терен.
· На предметној локацији одржавати дренажни систем којим ће се оборинске воде одводити у крајњи реципијент.
· Избјегавати нестручну манипулацију како би се избјегле акцидентне ситуације излијевања и пролијевања течних материја које могу негативно утицати на животну средину. 

· Прије одлагања, амбалажу контаминирану опасним супстанцама што више испразнити од производа, не испуштати препарате у канализацију и воде и не вршити прање истих. 

· У магацину гдје су складиштене опасне хемикалије, испод њих поставити посуде – спремнике у истим запреминама, за прихват количине течности које су ускладиштене у посудама у случају акцидентних ситуација: пуцања посуда или цурења хемикалија из посуда.
· Воду из септичке јаме контролисати према наложеном мониторингу, узорковање воде вршити на улазу у септичку јаму, и у случају да испитивања покажу да су граничне вриједности изнад дозвољених, примјенити другу методу третмана отпадних вода.
· У случају излијевања нафте и нафтних деривата, техничких уља из возила која долазе на локацију, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбенс и друге загађене материје збринути као опасни отпад.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете.
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнери морају бити наткривени и постављени на водонепропусној површини. 

· Контејнери за одлагање отпада морају бити обележени по врсти отпада и нивоу опасности.
· Забрањено је мијешање опасног и неопасног отпада.
· Одговорно лице објеката, треба да активно и ажурно води послове и евиденцију чишћења и одржавања истих, а све наведене послове обављати по важећем уговору са комуналним предузећем, уз сарадњу и са другим надлежним општинским органима. 

· У случају појаве већих количина папира, картона и пластике исти селективно прикупљати и продавати у секундарне сировине. 

· Прије одлагања амбалажу контаминирану опасним супстанцама што више испразнити од производа, не испуштати препарате у канализацију и воде. 

· Амбалажу која садржи остатке опасних супстанци или је контаминирана опасним супстанцама одлагати у намјенско метално буре, као опасни отпад и привремено је складиштити на локацији.
· Складиштење отпада на предметној локацији треба да буде привременог карактера до одвоза отпада од стране овлаштеног опертера за даљи треман отпада.

· На предметној локацији није дозволјен третман или било каква обрада отпада, као ни трајно складиштење отпада без прибављања одговарајуће дозволе за управљање отпадом. 

· Одлагање отпада вршити искључиво у складу са уговорима са овлаштеним оператерима.

· Придржавати се Плана управљања отпадом за предметно постројење у складу са чланом 22. Закона о управљању отпадом („Службени гласник Републике Српске“, број: 111/13, 106/15, 16/18, 70/20, 63/21 и 65/21). 

· Одговорно лице дужно је спроводити План управљања отпадом и водити евиденцију о врстама, количини, мјесту настанка и третману отпада. 

· Отпад који настаје на локацији прикупљати и раздвајати на мјесту настанка у складу са Правилником о категоријама, испитивању и класификацији отпада („Службени гласник Републике Српске“ број: 19/15 и 79/18), исти складиштити у намјенске контејнере и посуде, те збрињавати на основу уговора са овлаштеним оператером за даљи третман отпада. 

· На уређеном мјесту на локацији, поставити довољан број намјенских водонепропусних контејнера и посуда за привремено складиштење отпада. 

· Спријечити неконтролисано расипање отпада. 

· Закључити уговоре са овлаштеним правним лицима за одвоз и збрињавање отпада. 

· Апсорбенти, филтере, крпе за брисање, заштитна одјећа, који су контанимирани опасним супстанцама одлагати у  намјенско метално буре намјењено за опасни отпад.
· Уговоре за збрињавање свих врста отпада закључити са овлаштеним институцијама.
· Водити мјесечну и годишњу евиденцију о количинама насталог отпада.
· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Одредити лице одговорно за управљање отпадом у складу са чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити на предметној локацији 

	Шифра
	Назив отпада

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 02 14
	Одбачена опрема другачија од оне наведене у 16 02 09 до 16 02 13

	16 02 16
	компоненте уклоњење из одбачене опреме другачије од оних наведених у 16 02 15

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01
	одвојено сакупљене фракције (изузев 15 01) 

	20 01 01
	Папир и картон

	20 01 39
	Пластика

	20 02 01
	биодеградабилни отпад

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
· Опрема и инсталације морају се одржавати према упутствима, сагласно нормама, стандардима и законским прописима, а технолошка опрема се мора редовно одржавати према упутству произвођача. 

· Обезбиједити сталну контролу над функционисањем опреме и средстава за рад, редовну контролу исправности у одређеним временским интервалима, уз редовно годишње сервисирање и технички преглед у овлашћеним сервисима. 

· Обавезно спровођење мјера заштите од пожара и мјера заштите и безбједности здравља на раду, у складу са важећом законском регулативом. 

· Обавезно уклонити све запреке које би представљале сметњу за ефикасно гашење евентуалних пожара. 

· Обезбиједити средства за почетно гашење пожара. 

· Обезбиједити добру комуникацију са ватрогасним службама, цивилном заштитом, службом хитне медицинске помоћи и полицијом. 

· Активирати властите и градске снаге на евакуацију и спашавање људи из микро и макро локације, код појаве снажног угрожавања. 

· Активирати узбуњивање снага цивилне заштите, у сврху појачане приправности при ванредним ситуацијама. 

· Евакуисати особе из угроженог подручја, организовати спашавање озлијеђених особа у несрећи, уз пружање помоћи на одговарајући начин. 

· У сарадњи са службом хитне медицинске помоћи припремити упутство за давање прве помоћи. 

            3.3.5.   Мјере након затварања постројења
· Извршити збрињавање опреме и средстава за рад уз поштовање еколошких норми.
· Извршити рекултивацију терена и предметни локалитет довести у првобитно стање у складу са посебним пројектом о рекултивацији.
· Уклонити сав отпад који је настао приликом престанка рада постројења или рушења и збринути га на прописан начин.
· Извршити озелењавање кориштених површина на локацији засијавањем или засађивањем одговарајућих биљних врста.

         3.4. Инвеститор, „ТЕХНОХЕМ“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
          4.1.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 2: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.2.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 3: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Алкалитет
	g.CaCO3/m3
	-

	Електропроводљивост
	µS/cm
	-

	Остатак испарења на 105◦ С
	g/m3
	35

	Остатак - нефилтрабилни
	g/m3
	-

	Остатак - филтрабилни
	g/m3
	-

	Суспендоване материје по Imhoff-u
	mL taloga/L
	0,5

	Растворени кисеоник
	gO2/m3l

% zasićenja
	-

	БПК5
	g/m3
	25

	ХПК
	g/m3
	125

	Амонијачни азот
	g/m3
	10

	Амонијак
	g/m3
	-

	Нитритни азот
	g/m3
	1

	Нитратни азот
	g/m3
	10

	Укупни азот 
	g/m3
	15

	Укупни фосфор
	g/m3
	3

	Масти уља
	g/m3
	500

	Гвожђе
	g/m3
	2000

	Кадмијум
	g/m3
	10

	Манган
	g/m3
	500

	Никл
	g/m3
	10

	Олово
	g/m3
	10

	Укупни хром
	g/m3
	100

	Цинк
	g/m3
	1000


5. Мониторинг
           Одговорно лице „ТЕХНОХЕМ“ д.о.о. Зворник, дужно је спроводити мониторинг загађујућих материја у периоду важења еколошке дозволе на сљедећи начин:
5.1.   Мониторинг буке 
Мониторинг нивоа буке вршити по притужби грађана или по налогу инспектора за екологију. 
           5.2.   Мониторинг ваздуха

Мониторинг квалитета ваздуха вршити једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).
 5.3.   Мониторинг  воде 

Квалитативни мониторинг отпадних вода вршити два пута годишње, у свим годинама важења еколошке дозволе. У случају да резултати мјерења покажу да су граничне вриједности изнад прописаних, повећати мониторинг на три пута годишње и примјенити други начин третмана отпадних вода, по налогу еколошког инспектора. Резултати мјерења морају бити у складу са Правилником о условима  испуштања отпадних вода у површинске воде („Службени гласник РС“, бр. 44/01).
 5.4.   Мониторинг земљишта

Мониторинг земљишта вршити само у случају акцидентних ситуација или по налогу надлежног еколошког инспектора.

5.5. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „ТЕХНОХЕМ“ д.о.о. Зворник, дана 20.12.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за производњу хемијских производа који се налази у насељу Каракај бр. 80, град Зворник, на грађевинској парцели означеној као к.ч. број: 7483/1 К.О. Зворник.

         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/23 од 05.10.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број радног налога: 600-Z-706/23 од октобра 2023.године, приложио и сљедећу документацију:
· Увјерење о регистрацији, Управа за индиректно/неизравно опорезивање, број: 04/1-17-1-УПЈР/1-4985-2/16 од 16.08.2016.год.
· Увјерење, Пореска управа, ПЦ Зворник, број: 06/1-06/0801-455/1/-1-1095/16 од 04.07.2016.год.
· Рјешење, Министарство здравља и социјалне заштите Републике Српске, број: 11/07-510.5-88/16 од 14.11.2016.год.
· Рјешење, Одјељење за просторно уређење, Општинска управа Зворник, број: 04-361-166/01 од 04.01.2002.год.
· Уговор о закупу пословног простора, од 01.10.2020.год.
· Рјешење о регистрацији, Окружни привредни суд у Бијељини, број: 059-0-Рег-16-000 469 од 30.06.2016.год.
· Доказ о уплати градске административне таксе.
        Доказима уз захтјев наведена је дјелатност предметног субјекта: производња хемијских производа (сирћета, сапуна, детерџента, препарата за чишћење и полирање, парфема и тоалетних препарата, осталих хемијских производа, папира за домаћинство, санитарне и тоаелетне потребе и сл.). Годишње се произведе 20 t следећих производа, са сљедећим процентуалним учешћем:

1) детерџент за суђе 30%

2) шампон за косу 20%

3) WС санитар 7,5%

4) сона киселина 7,5%

5) варикина 5%

6) средство за чишћење стакла 2%

7) антифриз 3%

8) јестиво алкохолно сирће 25%

       У процесу производње се користе активне компоненте за кућну хемију (ањонске, катјонске и нејоногене), затим се користе киселине и базе (одређене концентрације), адитиви и вода за разблаживање. Вода мора да задовољи одређени квалитет јер се користи за производњу јестивог сирћета.

       Концентрована сирћетна киселина се набавља из увоза. Иста се довози у намјенским ојачаним ИБЦ пластичним контејнерима и складишти се у посебном дијелу магацина. У преосталом дијелу погона су размјештене посебне посуде за доуирање концентроване киселине и воде ради разблаживања до жељене концентрације и уређај за пуњење у пластичне боце. Након пуњења, на боце се лијепе одговарајуће етикете са обавезним подацима о садржају и упозорењима везаним за манипулисање и кориштење садржаја из амбалаже.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 28.12.2023.- 28.01.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

